Document ID: /roh_data/filtered/swiss_laws_in_ROHinterleaved.jsonl.gz/1908

This text was translated from IT into Rumantsch Grischun.

La Costituzione cantonale può essere sottoposta in qualsiasi momento a revisione totale o parziale. Una revisione parziale può avere per oggetto una sola disposizione o più disposizioni tra loro materialmente connesse. L’avvio di una revisione totale della Costituzione cantonale è deciso dal Popolo a seguito di un’iniziativa popolare o di un decreto del Gran Consiglio. In caso di una revisione totale il progetto costituzionale può contenere, al posto di una variante giusta l’articolo 19, una o più varianti sulle quali va votato in modo separato, precedentemente o contemporaneamente.

La constituziun po vegnir revedida totalmain u parzialmain da tut temp. Ina revisiun parziala po cumpigliar ina singula disposiziun u pliras disposiziuns cun in connex real. Il pievel decida sin fundament d’ina iniziativa dal pievel u d’in conclus dal cussegl grond, sch’i duai vegnir instradada ina revisiun totala da la constituziun. Tar ina revisiun totala po il project constituziunal cuntegnair, empè d’ina varianta tenor l’artitgel 19, ina u pliras variantas, davart las qualas i sto vegnir votà separadamain ordavant u il medem mument.